Minult on küsitud, miks seisab mu blogis karm hoiatus fotode avaliku kasutamise eest. Selgitan. Viimasel ajal on  korduvalt juhtunud, et leian oma fotod vähimagi viiteta kellegi teise blogist (enamasti on tegemist hilisteismelistega, kellele pole ilmselt piisavalt selgitatud vabadusega kaasnevat vastutust, ent see ei vabanda midagi). Äärmuslikum juhtum kujutas endast üks-ühele kopi-ja-peisti koos teksti ja fotodega üldse ilma mingi viiteta. Kurja kommentaari jätmise järel ilmus lause, mis väitis, et retsept on võetud minu blogist - ei sõnagi sellest, et sealt on võetud ka kogu tekst ja fotod.